PLANINSKO DRUŠTVO CELJE MATICA                                                                           Celje,  02.05.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

POZABLJEN VRH NAD IZVIROM SAVINJE

OKREŠELJSKA GLAVA

V SOBOTO,  9. MAJA 2009

LOGARSKA DOLINA NE SODI MED NAJLEPŠE LE V SAVINJSKIH ALPAH, 

SAJ SO JI ŠELE V DOLINI GAVARNIE, 

TAM NEKJE V DALJNJIH FRANCOSKIH PIRENEJIH NAŠLI DORASLO TEKMICO. 

PRAV TAKO BI TEŽKO POISKALI USTREZNO PRIMERJAVO OKREŠLJU, 

SANJSKI KRNICI  NAD 90 metrov VISOKIM SLAPOM RINKO IN NAD IZVIROM SAVINJE. 

BLEŠČEČE BEL VENEC VRHOV NAD DOLINO NAJBOLJ PRITEGNE NAŠ POGLED 

IN ZA CILJ SMO SI NAJVEČKRAT KAJPADA IZBRALI KAKŠNEGA OD NJIH. 

OB TEM SMO V LOGARSKI DOLINI PREZRLI MARSIKAKŠNO POSEBNOST, 

KI BI JO KJE DRUGJE NEMARA ZNALI BOLJE PREDSTAVITI ZA NARAVNO ZNAMENITOST. 

NIČ BOLJE SE NE GODI VEČINI NIŽJIH VRHOV NAD DOLINO. 

MEDNJE LAHKO UVRSTIMO TUDI OKREŠELJSKO GLAVO oziroma OKREŠELJSKO KOPICO. 

MALCE VEČJO POZORNOST ZBUDI VČASIH TA VRŠIČ PREDVSEM ZARADI KRIŽA, 

KI JE BIL NA NJEM POSTAVLJEN 19. JUNIJA 1993, IN JE Z OKREŠLJA PRAV DOBRO VIDEN. 

SKUPAJ Z JOŽETOM IN DOSEGLJIVIMI VODNIKI 

VAS VABIMO NA POUČEN IZLET IZMERIT VIŠINO OKREŠELJSKE GLAVE, 

KI JE NI NAJTI NITI NA NAJNOVEJŠEM ZEMLJEVIDU GRINTAVCEV. 

KOLIKO LEDINSKIH IMEN JE ŽE UTONILO V POZABI ZARADI TAKŠNE BREZBRIŽNOSTI! 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPELJEMO OB ŠESTIH ZJUTRAJ, 6:00, 

OB SAVINJI NAVZGOR DO DOMA PLANINCEV V LOGARSKI DOLINI, 837 m. 

PO UČNI POTI OB SUHI STRUGI HUDOURNEGA KOTOVCA 

PRIDEMO DO OBRAČALIŠČA POD SLAPOM RINKA, 1000 m. 

MOČ PLAZOV V MINULI ZIMI LAHKO OPAZIMO NA BLIŽNJI KOČI POD SLAPOM RINKA. 

ZA VZPON NA OKREŠELJ IZBEREMO OZNAČENO PASTIRSKO POT, 

KI PREČI TRI GRAPE IN SE NAD SLAPOM BLIZU IZVIRA SAVINJE ZDRUŽI Z OBIČAJNO POTJO. 

DO SEM JE SNEG PRETEŽNO ŽE SKOPNEL, 

DOVOLJ PA GA ŠE LEŽI OKROG FRISCHAUFOVEGA DOMA NA OKREŠLJU, 1396 m, 

KI JE LANI VES ČIL PRAZNOVAL ČASTITLJIVO STOLETNICO. 

POT PROTI SAVINJSKEMU SEDLU ZAPUSTIMO ONSTRAN TRATE ŽE PRI VAROVALNEM ZIDU .

IZ GRAPE SE VZPNEMO NA SEDELCE NA REBRU TURSKE GORE, 

PO JUŽNEM GREBENČKU PA DOSEŽEMO KRIŽ NA OKREŠELJSKI GLAVI, okoli 1620 m  

OB PRIMERNIH RAZMERAH JE MOŽNO SESTOPITI TUDI NA ZADNJI OKREŠELJ, 

KI SE ODPIRA PROTI KOTLIČEM IN BRANI...

VRNEMO SE NA OKREŠELJ, 1396 m, IN MIMO SLAPA RINKE NA OBRAČALIŠČE, 1000 m, 

KJER NAS OB DOGOVORJENI URI PROTI VEČERU ČAKA VOZNIK AVTOBUSA. 

K DOBRI OBUTVI IN GAMAŠAM 

VZEMIMO POLEG POHODNIH PALIC S SABO ŠE CEPIN, DEREZE, ČELADO IN PLEZALNI PAS. 

RAZPOLOŽLJIVI ČAS BOMO MED POTJO IN NA OKREŠLJU IZRABILI PO DODATNEM NAČTRU 

ZA PRIDOBIVANJE VEŠČIN PRI UPORABI TE OPREME. 

PRIJAVE ZA TA ZANIMIV IN POUČEN IZLET SPREJEMAMO V PISARNI NA STANETOVI 20.

PRISPEVEK ZA NAROČENI AVTOBUSNI PREVOZ ZNAŠA 12,00 evrov:

DOBER DAN NAD OKREŠLJEM!

Tone Primožič

